หุ้น-น้ำมันสหรัฐปิดตลาดบวก
วิกฤตไซปรัสส่อคลี่คลาย ดันดาวโจนส์ปิด +90.54 จุด ที่ 14,512.03 จุด ขณะที่ น้ำมันดิบ  เพิ่มขึ้น 1.26 ดอลลาร์ ปิดที่ 93.71 ดอลลาร์ต่อบาร์เรล
23 มี.ค. 2556

วิกฤตไซปรัสส่อคลี่คลาย ดันดาวโจนส์ปิด +90.54 จุด ที่ 14,512.03 จุด ขณะที่ น้ำมันดิบ  เพิ่มขึ้น 1.26 ดอลลาร์ ปิดที่ 93.71 ดอลลาร์ต่อบาร์เรล
ดัชนีหุ้นดาวโจนส์ เพิ่มขึ้น 90.54 จุด (0.63 เปอร์เซ็นต์) ปิดที่ 14,512.03 จุด แนสแดค เพิ่มขึ้น 22.40 จุด (0.70 เปอร์เซ็นต์) ปิดที่ 3,245.00 จุด เอสแอนด์พี 500 เพิ่มขึ้น 11.09 จุด (0.72 เปอร์เซ็นต์) ปิดที่ 1,556.89 จุด
นักวิเคราะห์ กล่าวว่านอกจากทิศทางที่ดีของวิกฤตการเงินในไซปรัสแล้ว ตลาดยังเคลื่อนไหวขานรับรายงานผลประกอบการอันสดใสของบริษัทต่างๆ รวมถึงตัวเลขภาคอสังหาริมทรัพย์
ทั้งนี้ รัฐบาลไซปรัสยังไม่มีข้อสรุปเรื่อง "แผน 2" เพื่อระดมทุนให้รัฐ 5.8 พันล้านยูโร ซึ่งเป็นเงื่อนไขรับเงินช่วยเหลือจากสหภาพยุโรป (อียู) และกองทุนการเงินระหว่างประเทศ (ไอเอ็มเอฟ) ได้ ขณะที่ธนาคารยุโรปให้เวลาไซปรัสสรุปแผนให้ได้ภายในวันจันทร์หน้า 25 มี.ค. นี้
ด้าน สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 1.26 ดอลลาร์ ปิดที่ 93.71 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 19 เซนต์ ปิดที่ 107.66 ดอลลาร์ต่อบาร์เรล
ตลาดน้ำมันเคลื่อนไหวในแดนบวก จากแนวโน้มที่ดีของวิกฤตไซปรัส ด้วยนักลงทุนหวังว่าประเทศแห่งนี้จะบรรลูข้อตกลงกู้ยืมเงินจากอียูและไอเอ็มเอฟได้ในวันจันทร์หน้า(25) เพื่ออุ้มภาคธนาคารให้รอดพ้นจากการล้มละลาย